Zinédine Zidane

**Zinedine Yazid Zidane** (Marseille, 23. lipnja 1972.) bivši je francuski nogometaš i aktualni trener kluba Real Madrid.

Igrao je na poziciji veznog igrača. Kada je iz Juventusa prešao u Real Madrid za 76 000 000 eura postao je dotada najskuplim nogometašem u povijesti. Kao dijete alžirskih imigranata (iz kabilske obitelji), rodio se u Marseilleu. Vođa Francuza posebno se iskazivao na svjetskim prvenstvima 1998. u Francuskoj i 2006. u Njemačkoj. Karijeru je završio u finalu prvenstva u Njemačkoj protiv Italije, gdje je bio isključen u drugom produžetku nakon što je glavom u prsa udario talijanskog braniča Marca Materazzija, nakon što ga je ovaj teško uvrijedio.

## Klupska karijera
### Rane godine, [[AS Cannes]] i [[FC Girondins de Bordeaux|Bordeaux]] (1988-1996)
Zidane je svoju nogometnu karijeru započeo u juniorskoj ekipi US Saint-Henrija, lokalnom klubu okruga Marseillea.
Sa 14 godina, odigrao je prvu sezonu u juniorskoj ligi, gdje je zapao za oko Cannesovom skautu Jeanu Varraudu.
Zizou je otišao na šest tjedana probe, te je nakon toga još četiri godine proveo u Cannesu. Svoju prvu utakmicu
u francuskoj Ligue 1 odigrao je sa 18 godina, a svoj prvi gol je zabio 8. veljače 1991., te mu je za
nagradu klupski predsjednik darovao auto. Njegova prva sezona u Cannesu kulminirala je nastupom u Kupu UEFA.
 
Zidane je sezone 1992/93 prešao u Bordeaux, te je sa njima 1995. osvojio
Intertoto kup, te je igrao u finalu Kupa UEFA 1996. godine. Igrao je sa
Bixenteom Lizerazuom i Christophom Dugarryem, te je taj trojac postao zaštitni znak
kako Bordeauxa, tako i Francuske nogometne reprezentacije 1998.

### Juventus (1996-2001)
Godine 1996, Zidane je prešao u redove za tadašnjeg aktualnog osvajača Lige prvaka,
talijanski Juventus za 3 milijuna funti. Zidane je u ekipi Marcella Lippia
postao glavni playmaker, te je Juve 1997. osvojio *Scudetto* te Interkontinentalni kup. Zizou je također
igrao u finalu Lige prvaka 1997. gdje je *Stara dama* poražena rezultatom 3-1 od
Borussie Dortmund.

Iduće sezone je postigao 7 golova u 32 utakmice i tako pomogao Juventusu da zadrži naslov talijanskog prvaka, te je opet nastupio
u finalu Lige prvaka 1998. gdje je Juventus opet poražen, ovaj put rezultatom 1-0 od strane madridskog
Reala.

Zidane je tokom pet sezona u dresu Juventusa zabio 24 gola, te je osvojio Interkontinentalni kup,
i Intertoto kup uz dva *Scudetta**

=== Real Madrid (2001-2006) ===
Godine [[2001]], Zidane je potpisao četverogodišnji ugovor za [[Real Madrid]] uz odštetu od čak 76 milijuna eura, što je onodobno bio rekordan iznos.

Zidane je uspješno krenuo s novim klubom, te je u [[Glasgow]]u u finalu [[UEFA Liga prvaka|Lige prvaka]] 2002. postigao
prekrasan gol volejom za 2-1 pobjedu protiv [[Bayer Leverkusen]]a. Iduće sezone, Real je uz Španjolski super kup, osvojio i
[[Europski Super kup|Europski]], a Zidane je proglašen FIF-inim najboljim igračem [[2003.]] godine, te je tako postao uz
[[Ronaldo|Ronalda]] jedini igrač koji je ovu prestižnu nagradu osvojio tri puta.

Unatoč tome što je postigao svoj prvi hat-trick u pobjedi 4-2 protiv [[Sevilla FC|Seville]], Zidanova
posljednja sezona, nije bila uspješna, Real je brzo ispao iz Španjolskog kupa i Lige prvaka, te je sezonu završio sa 12
bodova zaostatka za prvakom [[FC Barcelona|Barcelonom]].

Dana [[7. svibnja]] [[2006]], Zidane je protiv [[Villarreal C.F.|Villareala]] na stadionu
[[Santiago Bernabéu]] odigrao svoju posljednju utakmicu za Real Madrid.

== Reprezentativna karijera ==

Zidane je svoju prvu utakmicu za reprezentaciju odigrao [[17. kolovoza]] [[1994.]] u prijateljskoj utamici protiv
[[Češka|Češke]], te je na toj utamici zabio 2 gola. Nastupio je na [[Europsko prvenstvo u nogometu - Engleska 1996.|EURU]]
1996. u [[Engleska|Engleskoj]], gdje je [[Francuska]] u polufinalu poražena od [[Češka|Češke]] nakon izvođenja jedanaesteraca.

=== Svjetsko prvenstvo 1998. ===
Na svjetskom prvenstvu u [[Francuska|Francuskoj]] Zidane je postigao 3 gola, od čega 2 u finalu
protiv [[Brazilska nogometna reprezentacija|Brazila]], kojeg je Francuska pobijedila sa 3-0
te tako osvojila svoj prvi naslov svjetskog prvaka.

=== Europsko prvenstvo 2000. ===


Zidane je bio ključni igrač Francuske na EURU 2000., gdje je odličnim igram i presudnim golovima pomogao svojoj
reprezentaciji da osvoji naslov prvaka. Francuska je tako, pobijedivši u finalu
[[Talijanska nogometna reprezentacija|Italiju]] postala prva reprezentacija nakon
[[Njemačka nogometna reprezentacija|Zapadne Njemačke]] 1974. koja je istovremeno bila i svjetski i europski prvak.

=== Ozljede, umirovljenje i povratak (2002-2006) ===
Zbog ozljede, Zidane nije mogao igrati prve dvije utakmice za Francusku na Svjetskom prvenstvu 2002. Zaigrao je u trećoj
utakmici, no ni on nije mogao pomoći reprezentaciji da pobijedi i izbori osminu finala, te je Francuska natjecanje završila
već u prvoj fazi bez postignutog pogotka.

Na EURU 2004. Zidane je u sudačkoj nadoknadi donio pobjedu Francuskoj protiv [[Engleska nogometna reprezentacija|Engleske]]
zabivši gol iz slobodnog udarca, te iz jedanaesterca. Međutim, Francuska je u četvrtfinalu poražena od kasnijeg
pobjednika [[Grčka|Grčke]]. Nakon poraza, Zizou je nakratko završio svoju reprezentativnu karijeru, da bi se [[3. kolovoza]]
2005. vratio na nagovor Francuskog izbornika [[Raymond Domenech|Raymonda Domenecha]], da pomogne Francuskoj da izbori nastup
na svjetskom prvenstvu.

Dana [[27. svibnja]] [[2006]], Zidane je protiv [[Meksička nogometna reprezentacija|Meksika]] ubilježio jubilarni
100. nastup za reprezentaciju, te je tako postao jedan od četvorice igrača koji su nastupili za Francusku reprezentaciju
više od 100 puta (osim njega taj upjeh su ostvarili [[Marcel Desailly]],
[[Didier Deschamps]] i [[Lilian Thuram]])

=== Svjetsko prvenstvo 2006. ===

Na svjetskom prvenstvu 2006. Francuska je, iako prije prvenstva i nije bila izraziti favorit, dogurala do finala protiv
[[Italija|Italije]]. U finalu Francuska je povela Zidanovim golom iz jedanaesterca, kojemu je to bila posljednja utamica
u karijeri. Zizou je tim golom postao tek četvrti igrač uz [[Pele]]a, [[Paul Breitner|Paula Breitnera]] i
[[Vavá|Vavu]] koji je postigao gol u dva različita finala svjetskih prvenstva. Međutim, do kraja regularnog dijela
Italija je izjednačila na 1-1 a Zidane je u 110. minuti produžetaka zaradio isključenje nakon što je udario glavom
[[Marco Materazzi|Marca Materazzija]] koji ga je prethodno uvrijedio. Francuska je finale izgubila nakon izvođenja kaznenih
udaraca, a Zidane je, unatoč tom incidentu dobio Zlatnu loptu za najboljeg igrača turnira.

== Obitelj ==
Zidane je upoznao svoju ženu, španjolku iz Rodeza, tada 19-godišnju učenicu plesa Veronique Fernández, dok je igrao za Cannes sezone 1991-92.
Zajedno imaju 4 djece: sinove Enza, Lucu, Tea te Elijaza . Također, ovdje kao podatak možemo navesti i to da je obitelj Zidane jedno vrijeme čak bila i na crnoj listi alžirski arapa. Oni su tvrdili da se Zidaneov otac, koji je po nacionalnosti Alžirac, u alžirsko - francuskom ratu borio na strani Francuske te da je izdajnik svoga naroda. Zidane je sve javno demantirao.

== Zanimljivosti ==

Dribling u nogometu po kojem je Zidane bio poznat (okret s obje noge na lopti), on je prvi koristio te je u nogometnoj terminologiji prozvan "Marsejski rulet".

== Trofeji ==
=== Klub ===
*  *'FC Girondins de Bordeaux**
** [[Kup UEFA]]
*** Finalist: 1995-1996 
** [[Intertoto kup]]: 1995
*  **Juventus F.C.**
** [[Serie A]]: 1996-1997, 1997-1998
** [[Europski Super kup]]: 1996
** [[Interkontinentalni kup]]: 1996
** Talijanski super kup: 1997
** [[UEFA Liga prvaka]]
*** Finalist: 1996-1997, 1997-1998
*  **Real Madrid**
** [[La Liga]]: 2002-2003
** [[UEFA Liga prvaka]]: 2001/2002
** [[Interkontinentalni kup]]: 2002
** [[Europski Super kup]]: 2002
** Španjolski super kup: 2001, 2003

=== Reprezentacija ===
*  **Francuska'''
** Svjetsko prvenstvo u nogometu - Francuska 1998.
*** Svjetsko prvenstvo u nogometu - Njemačka 2006. - finalist
** Europsko prvenstvo u nogometu - Belgija i Nizozemska 2000.:

### Osobni
* UEFA Najbolji veznjak : 1997/1998
* World Soccer igrač godine: 1998
* FIFA igrač godine: 1998, 2000, 2003
* FIFA drugi najbolji igrač godine: 2006
* FIFA treći najbolji igrač godine: 1997, 2002
* Zlatna lopta: 1998
* UEFA Liga prvaka najkorisniji igrač: 2001/2002
* Najbolji europski igrač u zadnjih 50 godina: 2004
* FIFA zlatna lopta: 2006
* FIFPro najbolja ekipa: 2005, 2006
* Onze d'Or: 1998, 2000, 2001
* UEFA Najbolji igrač europskog prvenstva: 2000
* FIFA idealna momčad: 1998, 2006
* UEFA BEST XI: 2001, 2002, 2003